මෙවර පැවති ජනාධිපතිවරනයේදී ජනවාරි 04 වනදා හිටපු ජනාධිපති මහින්ද රාජපක්‍ෂ මහතාගේ වව්නියාවේ පැවති ජන රැලිය සඳහා ජනතාවගේ ප්‍රවාහන පහසුකම් සඳහා කුලී පදනම මත යොදාගත් වව්නියාවේ පෞද්ගලික බස් රථ සඳහා කිසිදු ගෙවීමක් මෙ දක්වා සිදු නොකිරීම නිසා තමන් දැඩි ලෙස අපහසුතාවයන්ට පත්ව සිටින බවට වව්නියාව පෞද්ගලික බස් හිමියන්ගේ සංගමය විසින් කියා සිටිති.පසුගිය 04 වනදා ජනාධිවරණය වෙනුවෙන් හිටපු ජනපති තුමන්ගේ වව්නියාවේ පැවති ජන රැලිය වෙනුවෙන් අනුරාධපුර දිස්ත්‍රීක් හිටපු අමාත්‍ය සහ වව්නියාව දිස්ත්‍රීක්කයේ ශ්‍රීලංකා නිදහස් පක්‍ෂ සංවිධායකයින් විසින් පෞද්ගලික බස්රථවල ප්‍රවාහන මුදල් ගාස්තු ගෙවන බවට පොරොන්දු වී බස් රථ යොදාගත්තද මේ දක්වා කිසිවෙකුත් අදාල බස්රථ වලට පොරොන්දු වූ පරිදි කිසිදු ගෙවීමක් සිදු නොකිරීම නිසා එම බස්රථ හිමියන් සහ තමන් අපහසුතාවයන්ට පත්ව ඇති බවට වව්නියාව පෞද්ගලික බස්රථ හිමියන්ගේ සංගමයේ සාමාජිකයින් කියා සිටිති.එමෙන්ම මේ වන විටත් අදාල බස් රථ හිමියන් විසින් වව්නියාව පෞද්ගලික බස්රථ හිමියන්ගේ සංගම් කාර්යාලයෙන් පැමිණ අදාල ප්‍රවාහන මුදල් ඉල්ලා සිටින අතර එහෙයින් තමන් මහත් අපහසුතාවයන්ට පත්ව සිටින බැවින් අදාල වගකිව යුතු නිලධාරීන් මෙම ගැටලූවට මැදිහත් වී ඉක්මන් විසඳුමක් ලබා දෙන ලෙසට වව්නියාව පෞද්ගලික බස්රථ හිමියන්ගේ සංගමය විසින් වැඩි දුරටත් කියා සිටිති.